થરાદમાં આવેલા દુધવા પુલ ઉપર થયેલા વિચિત્ર અકસ્માતમાં એક પછી એક વાહન અથડાયા હતા જેમાં એક વ્યક્તિનું મોત નિપજ્યું હતું. જ્યારે ચારને ઇજા થઇ હતી. ઘટનાના પગલે બંને તરફ બેથી અઢી કિલોમીટર લાંબો ટ્રાફિક જામ થઈ ગયો હતો. નદીના પુલ ઉપર સાંજના પાંચ વાગ્યાની આસપાસ એક વાહન ચાલકે અચાનક બ્રેક મારતાં તેની પાછળ રહેલા એમએચ-04- એફપી-6341 નંબરના ટેન્કરના આગળના ભાગે ટક્કર લાગતાં ટેન્કર ચાલકે પણ બ્રેક મારી હતી. જેથી વહાનો ટકરાઇ ગયા હતા. જેમાં ખાનપુર ગામના શિવાભાઇ અણદાભાઇ માજીરાણાનું ઘટના સ્થળે જ મોત થયું હતું.